Diari Oficial de la Generalitat Valenciana


Sumari del DOGV 2867, del 12-11-1996 (1996/839848)

RESOLUCIÓ, de data 17 de setembre de 1996, del director general de Justícia de la Conselleria de Presidència, en la qual s'acorda inscriure en el Registre de Fundacions de la Comunitat Valenciana la Fundació Espurna.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2867

Data del DOGV
:   12-11-1996

Secció del DOGV
:   ALTRES DISPOSICIONS

Número del document
:   1996/839848


Data del document
:   17-09-1996

Organisme emissor
:   Conselleria de Presidència

Tipus de document
:   Resolució

RESOLUCIó, de data 17 de setembre de 1996, del director general de Justícia de la Conselleria de Presidència, en la qual s'acorda inscriure en el Registre de Fundacions de la Comunitat Valenciana la Fundació Espurna.   
Vist l'expedient incoat, en data 2 d'agost de 1996, per la Sra. Rosa Maria Alemany Calabuig, en representació de la Fundació Espurna, en base als següents   
Fets  
Primer  
Que per escriptura de data 29 de juliol de 1996, atorgada davant el notari de l'Il·lustre Col·legi de València, amb residència a Gandia, Sr. Julio Sabater Genovés, amb el número de protocol 1489, compareixen el Sr. José Pedro Garcia Canet, Sr. José Antonio Noguera Morant i la Sra. Rosa Maria Alemany Calabuig, intervenen en el seu propi nom i dret i manifesten la seua voluntat de constituir en aquest acte la Fundació anomenada Espurna.  
Segon  
El fi de la Fundació és el fomentar i promoure la integració social, educativa i laboral dels minusvàlids psíquics. En compliment de tals fins la Fundació desenvoluparà les activitats que es relacionen en l'article 6, punts 1 a 4, ambdós inclosos, dels seus estatuts.  
Tercer  
Seran potencials beneficiaris de la Fundació les minusvàlids psíquics. El Patronat de la Fundació atorgarà les seus beneficis d'acord amb criteris d'imparcialitat i no discriminació a les persones o entitats encarregades de les persones expressades anteriorment. A tal efecte, elaborarà les bases, normes o regles per les quals es regirà la selecció dels beneficiaris. Ningú podrà al·legar front a la Fundació cap preferència que no es derive dels requisits o condicions que establesca la Fundació, ni imposar la seua atribució a persona o entitat determinada. Igualment el Patronat establirà les regles d'aplicació dels recursos al compliment dels fins fundacionals, i determinarà en el pressupost anual els percentatges sobre aquells recursos que vagen a destinar-se a aquests fins.  
Quart  
La dotació inicial de la Fundació, segons consta en l'atorgament segon de la carta fundacional està constituïda per la xifra d'un milió de pessetes (1.000.000 PTA), aportat pels fundadors de la forma següent: Pel Sr. José Antonio Noguera Morant, tres-centes trenta-tres mil tres-centes trenta-quatre PTA (333.334 PTA); per la Sra. Rosa Maria Alemany Calabuig, tres-centes trenta-tres mil tres-centes trenta-tres PTA (333.333 PTA) i pel Sr. José Pedro Garcia Canet, tres-centes trenta-tres mil tres-centes trenta-tres PTA (333.333 PTA) segons certificat d'ingrés d'aquesta quantitat en el Banco Popular EspaÑol, SA, Sucursal de Miramar, de data 29 de juliol de 1996, que s'incorporà a l'escriptura esmentada.  
Cinquè  
D'acord amb allò previst en els articles 8 a 13 dels estatuts i l'atorgament tercer de la carta fundacional, el govern i representació de la Fundació s'encomana a un òrgan col·legiat amb denominació de Patronat, integrat per tres membres amb caràcter vitalici. El Patronat elegirà d'entre els seus membres, a un president, un vicepresident i un secretari. Aquests càrrecs tindran una duració de quatre anys, i podran ser reelegits els qui tinguen aquests càrrecs.  
El Patronat inicial queda integrat per les persones següents:  
President: Sr. José-Pedro Garcia Canet.  
Vicepresident: Sr. José-Antonio Noguera Morant.  
Secretària: Sra. Rosa-Maria Alemany Calabuig.  
Sisena  
La resta de l'articulat estatutari regula totes les qüestions previstes legalment en matèria de fundacions.  
Fundaments jurídics  
Primer  
La Constitució recull en el títol I, capítol II, secció II, article 34, el dret de fundació per a fins d'interès general.  
Segon  
L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de manera duradora el seu patrimoni a la realització de fins d'interès general, circumstàncies que concorren en el present cas.  
Tercer  
Examinats els fins de la Fundació, la dotació i també l'aportació efectivament realitzada, es consideren d'interès general, i aquella inicialment suficient per a la inscripció, de conformitat amb allò establert en l'article 11.b) del Decret 60/95, de 18 d'abril, del Govern Valencià de creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interès General.  
Quart  
La carta fundacional i els estatuts continguts en l'escriptura pública de 29 de juliol de 1996, reuneixen els requisits bàsics dels articles 8 i 9 de la vigent Llei 30/94, de 24 de novembre, per la qual cosa la Fundació pot ser reconeguda, tenint en compte el fi que persegueix segons l'article 6è dels seus estatuts.  
Cinquè  
L'expedient ha estat tramitat per la Direcció General de Justícia de la Conselleria de Presidència, a través del Servei d'Entitats Jurídiques, en virtut de les atribucions que té conferides per Decret 44/96, de 25 de març, del Govern Valencià, pel qual s'aprova el Reglament Orgànic i Funcional de la Presidència de la Generalitat i el de la Conselleria de Presidència, en relació amb el Decret 60/95, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana i l'article 10 de l'Ordre de 23 de maig de 1996, de desenvolupament del Decret esmentat en primer lloc.  
Vistos, la Constitució, la Llei 30/94, de 24 de novembre, el Reial Decret 316/96, de 23 de febrer, pel qual s'aprova el Reglament de Fundacions de Competència Estatal, el Decret 60/95, de 18 d'abril, del Govern Valencià, l'Ordre de 19 de gener de 1996, de la Conselleria d'Administració Pública, per la qual s'estableix la data d'inici d'activitats del Registre i Protectorat únics de la Comunitat Valenciana, i la resta de normativa d'aplicació pertinent, resolc:  
Primer  
Inscriure com a Fundació la denominada Fundació Espurna en el Registre de Fundacions de la Comunitat Valenciana amb el número 259(V) i domicili a Gandia (València), C/ Pérez de Culla, núm. 2-2-5.  
Segon  
Aprovar els estatuts pels quals ha de regir-se la Fundació, elevats a escriptura pública davant el Notari de l'Il·lustre Col·legi de València, amb domicili a Gandia, Sr. Julio Sabater Genovés, en data 29 de juliol de 1996 i número 1489 de protocol.  
Tercer  
Aprovar el nomenament del primer Patronat segons figura en l'antecedent cinquè de la present Resolució, havent estat acceptats els càrrecs de caràcter gratuït, en la forma legalment establerta.  
Notifiqueu la present Resolució, i s'adverteix que contra aquesta, que no posa fi a la via administrativa, es pot interposar recurs ordinari davant el mateix òrgan o davant el conseller de Presidència en el termini d'un mes, comptador a partir de la data de la seua notificació, de conformitat amb el disposen el Decreto 60/95, de 18 d'abril del Govern Valencià de Creació del Registre i Protectorat de Fundacions de la Comunitat Valenciana en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 17 de setembre de 1996.- El director general de Justícia: Eloy Velasco NúÑez.